BIDH เซ็น MOU ร่วมมือทางวิชาการ
BIDH เซ็น MOU ร่วมมือทางวิชาการ วิทยาลัยทันตแพทยศาสตร์นานาชาติ มหาวิทยาลัยวลัยลักษณ์
2 มี.ค. 2563

ทพ.พรศักดิ์ ตันตาปกุล ประธานเจ้าหน้าที่บริหารและรองประธานกรรมการ บริษัท เดนทัล คอร์ปอเรชั่น จำกัด (มหาชน) หรือ D ร่วมด้วย ศ.ดร.สมบัติ ธำรงธัญวงศ์ อธิการบดี และ ศ.ดร.ทพ.สิทธิชัย ขุนทองแก้ว รักษาการแทนคณบดีวิทยาลัยทันตแพทยศาสตร์นานาชาติ วิทยาลัยทันตแพทยศาสตร์นานาชาติ มหาวิทยาลัยวลัยลักษณ์ ถ่ายภาพร่วมกันเนื่องในโอกาสพิธีลงนามบันทึกข้อตกลงความร่วมมือทางวิชาการระหว่าง วิทยาลัยทันตแพทยศาสตร์นานาชาติ มหาวิทยาลัยวลัยลักษณ์กับ บริษัท โรงพยาบาลทันตกรรม กรุงเทพฯ อินเตอร์เนชั่นแนล จำกัด (BIDH) ซึ่งประกอบธุรกิจโรงพยาบาลฟัน ที่ให้บริการด้านทันตกรรม เป็นสถานพยาบาลที่สามารถรับผู้ป่วยไว้ค้างคืนได้ ซึ่งมีฐานะเป็นบริษัทย่อยของ D
โดยการลงนามในครั้งนี้มีวัตถุประสงค์เพื่อรองรับนักศึกษาทันตแพทย์ มหาวิทยาลัยวลัยลักษณ์ โดยเฉพาะหลักสูตรหลังปริญญา ได้ฝึกงาน โดยสามารถเข้าไปศึกษาดูงาน ในห้องปฏิบัติการที่มีเครื่องมือเทคโนโลยีที่ทันสมัยครบครัน ซึ่งมีทันตแพทย์ผู้เชี่ยวชาญ ที่ปฏิบัติงานจริง มาช่วยฝึกสอน ก่อนจะจบการศึกษาต่อไป ณ ห้องบรรยาย 3 หน่วยประสานงานมหาวิทยาลัยวลัยลักษณ์ กรุงเทพฯ เมื่อเร็วๆ นี้